kardosdrur/scandi-wiki huggingface dataset:
Rice & Curry

Rice & Curry er det første studiealbum fra den dansk-svenske bubblegum dance-musiker Jonny Jakobsen. Albummet blev udgivet under hans pseudonym Dr. Bombay i 1998.

Albummet oplevede mindre kontroverser ved udgivelsen, forårsaget af negative reaktioner over de karikerede etniske temaer af den indiske regering, men der blev ikke fulgt op med sagsanlæg.

To af albummets numre er brugt i Beatmania IIDX-serien af computerspil og et er inkluderet i spillet Samba de Amigo fra 2000.

Spor 
 "Intro" – 0:38
 "Dr Boom-Bombay" – 3:22
 "Calcutta (Taxi Taxi Taxi)" – 3:19
 "Rice & Curry" – 3:13
 "Safari" – 3:23
 "S.O.S (The Tiger Took My Family)" – 3:26
 "Holabaloo" – 3:04
 "Shaky Snake" – 3:03
 "Girlie Girlie" – 3:10
 "My Sitar" – 3:04
 "Indy Dancing" – 3:18
 "Outro" – 2:11

Musikvideoer 
Der blev fremstillet fire musikvideoer til sangene fra albummet. Alle videoerne blev senere udgivet med Jakobsens første opsamlingsalbum, The Hits. Der blev indspillet videoer til følgende sange:
 "Calcutta (Taxi Taxi Taxi)"
 "Rice & Curry"
 "S.O.S (The Tiger Took My Family)"
 "Girlie Girlie"

Hitlister 
Rice & Curry blev Jakobsens første store succes, og toppede som #1 i Sverige.

Referencer

Eksterne henvisninger 
 Dr. Bombay på Bubblegum Dancer 
 Rice & Curry på 7digital 

Jonny Jakobsen-album
Debutalbum fra 1998
Italia in Miniatura

Italia in Miniatura er en forlystelses- og miniaturepark fra 1970 i Viserba i Rimini, Italien.

Generelt 

Et udendørsområde i parken er udformet som den italienske støvle med 273 modeller af kendte italienske og internationale seværdigheder i størrelsesforholdene 1:25 og 1:50, heriblandt Rigsdagsbygningen i Berlin, Eiffeltårnet i Paris og Peterspladsen og Colosseum i Rom. Området bliver omkredset af en monorail ved navn Arcobaleno (regnbue), der kører med 12 km/t i op til 6 meters højde. I selve parken er 10.000 planter og bonsaitræer integreret i landskabet, hvortil kommer 2.500 m³ vand og 17 modeltog.

I et delområde på 12.000 m² finder man Venice med en model af Canal Grande i Venedig med 119 bygninger i størrelsesforholdet 1:5, som både kan sejle mellem. Endepunktet for sejladsen er Markuspladsen med en 20 meter høj model af Markustårnet. I Cannonacqua, en kopi af Castel Sismondo i Rimini, kan man genskabe de middelalderlige kampe om borgen mellem adelsfamilierne Montefeltro og Malatesta med vandkanoner. Desuden rummer parken vandrutsjebanen Canoe, papegøjeparken Pappamondo og Luna Park della scienza med fysiske eksperimenter for børn. I projektet YouMini bliver de besøgende fotoscannet og genskabt i størrelsesforholdet 1:33.

Parken har åbent dagligt fra marts til september og bestemte dage resten af året. Den ligger ved Strada Statale 16 Adriatica, ca. 5 km nord for Riminis centrum.

Historie 
Italia in Miniatura blev skabt af Ivo Rambaldi. Ideen fik han efter at have besøgt den schweiziske miniaturepark Swissminiatur i Melide. Efter tre års forberedelse og byggeri til en pris af 300 mio. lire blev parken åbnet 4. juli 1970. Dengang rådede man over 20.000 m² med 50 modeller, men der er blevet udvidet kontinuerligt siden. Den første færdige model var Basilica di Sant'Apollinare in Classe i nærheden af Ravenna, Rambaldis hjemby. Venice blev åbet i 1992 efter ni års byggetid. Modellerne fremstilles af resin (harpiks) fra firmaset General Display i San Mauro Pascoli, der også arbejder for andre temaparker. Italia in Miniatura er medlem af International Association of Miniature Parks.

Udvalgte modeller

Italien

Europa

Referencer

Eksterne henvisninger 

 Officiel hjemmeside

Miniatureparker
Forlystelsesparker i Italien
Etableret i 1970
Lanxess

LANXESS er et tysk firma, der producerer kemikalier. Hovedkvarteret ligger i Köln og virksomheden blev grundlagt i 2004 som et spin-off og med dele af polymer-afdelingerne fra Bayer. Kerneområdet er udvikling, fremstilling og markedsføring af plastic, gummi, intermediater og finkemikalier. LANXESS er listet blandt de mest bæredygtige virksomheder på Dow Jones Sustainability Index og FTSE4Good Index. LANXESS er det niende største kemikaliefirma i Tyskland i forhold til omsætning. Fra 24. september 2012 til 21. september 2015 var selskabets aktier på DAX (pendant til det danske OMXC20) og er i dag i midcap indekset MDAX.

Referencer

Eksterne henvisninger 
 www.lanxess.com

Etableret i 2004
Fremstillingsvirksomheder fra Tyskland
Kemivirksomheder fra Tyskland
Korutine

En korutine er en betegnelse anvendt inden for datalogi om et stykke programkode, en subrutine, der kan afvikles ved siden af andre korutiner, idet et overordnet program skifter mellem at køre de enkelte korutiner. Specielt for korutiner er, at der anvendes frivillig tidsdeling i modsætning til egentlige parallelle rutiner, der anvender tvungen tidsdeling. Dvs. hver kørende korutine skal på passende tidspunkter signalere til det overordnede program, at der evt. kan skiftes til en anden korutine, hvis denne i øvrigt er i en tilstand, så den venter på køretid. Sker dette frivillige skifte ikke, fungerer systemet ikke. Korutiner kan have adskillige steder i koden, hvor de tillader et skifte. 

Korutiner anvendes bl.a. i programmeringssproget Simula, hvor de kan benyttes til at modellere forskellige systemer. Korutiner er tilgængelige i flere andre programmeringssprog som f.eks. Modula-2, Ruby, Lua og Go. I andre tilfælde kan de implementeres ved hjælp af særlige biblioteksrutiner.

Samtidighed (datalogi)
Under the Kilt

Under the Kilt er det andet studiealbum fra den dansk-svenske bubblegum dance-musiker Jonny Jakobsen. Albummet blev udgivet under hans pseudonym Dr. Macdoo i 2001.

Albummet er bedst kendt for titelnummeret "Under the Kilt" og "Macahula Dance", som der begge blev filmet en musikvideo til. Begge sange blev udgivet som singler. Titelnummeret er en parodi på Scotland the Brave.

Ved udgivelsen modtog Under the Kilt blandede reaktioner fra fans af Jakobsens tidligere album Rice & Curry under navnet Dr. Bombay. Sangene blev generelt opfattet som værende af lavere kvalitet end det foregående album.

Spor 
 "Intro" – 0:36
 "Family Macdoo" – 3:11
 "Macahula Dance" – 3:03
 "Loch Ness" – 3:12
 "Under The Kilt" – 3:13
 "Hokey Pokey Man" – 3:05
 "Highland Reggae" – 3:27
 "Scottish Ghost (Extra Extra)" – 3:02
 "Mayday Mayday" – 3:13
 "Mad Piper" – 3:18
 "Bagpipesong" – 2:57
 "(Grandfather) Mac Macdoo" – 3:07
 "Outro" – 1:36

Referencer 

Jonny Jakobsen-album
Album fra 2001
Vanddværghjort

Vanddværghjorten (latin: Hyemoschus aquaticus) er et lille drøvtyggende dyr, der lever i det centrale Afrika. Den er den største af de ti nulevende dværghjorte-arter.

Usædvanligt for hvirveldyr er hunnen hos vanddværghjorten større end hannen. Hvor hannen typisk vejer omkring 10 kg, vejer hunnen omkring 12 kg. Kropslængden er cirka 85 cm, og skulderhøjden er omkring 35 cm. Vanddværghjorten har en glat pels, der er rødbrun på oversiden og hvid på bugen. På ryggen har den et mønster af hvide striber, der går vandret fra halsen til halen, og hvide striber, der går lodret bagpå. På hoved og hals er der et V-formet mønster. Bagpartiet er udstyret med kraftige muskler i bagbenene og er en anelse højere end forpartiet, hvilket giver hjorten et nedadhældende udseende. Dens ben er relativt korte og tynde, når man sammenholder dem med en mere kompakt krop. Når hjorten går, holder den hovedet nedad, hvilket gør det lettere for den at navigere rundt i de tætte skovområder, hvor den lever.

Eksterne henvisninger 

Hjorte
Ben Sasse

Benjamin Eric "Ben" Sasse (født 22. februar 1972 i Plainview) er en amerikansk republikansk politiker. Han var medlem af USA's senat valgt i Nebraska fra 2015 til 2023.

Sasse trak sig fra sin plads i Senatet 8. januar 2023 for at efterfølge Kent Fuchs som præsident for University of Florida.

Referencer

Eksterne henvisninger 

Medlemmer af Senatet i USA
Medlemmer af USA's kongres for det republikanske parti‎
Personer fra Nebraska
Högsdorf

Högsdorf er en by og kommune i det nordlige Tyskland, beliggende i Amt Lütjenburg i den nordøstlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Högsdorf er beliggende omkring 5 km sydøst for Lütjenburg. Högsdorfer Bach løber gennem kommunen, i hvis sydøstlige del søen Ihlsee ligger. I kommunen finder man, ud over Högsdorf, bebyggelserne Steinbusch, Flehm, Kuhlrade, Hohenstein, Klütsahl, Finkenberg, Achtersöhren, Brakrade og Schoppel.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Hohenfelde (Kreis Plön)

Hohenfelde er en by og kommune i det nordlige Tyskland, beliggende i Amt Lütjenburg i den nordøstlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Hohenfelde er beliggende ved Østersøen, omkring 6 km øst for Schönberg. I kommunen ligger, ud over Hohenfelde, bebyggelserne Krummsiek, Monkamp, Malmsteg, Radeland, Mühlenau, Grünberg, og Hoffeld.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Sydorkney-øerne

Sydorkney-øerne, eller South Orkney Islands, er en øgruppe i Sydishavet. Både Argentina og Storbritannien kræver suverænitet over øgruppen, som ikke har fast beboelse. Ved indgåelsen af Antarktistraktaten i 1959 (ikrafttræden 1961) har de 12 traktatstater gået med på, at de hverken skal hævde nye krav, eller støtte eller bestride allerede foreliggende territoriale krav i Antarktis. Storbritannien opretholder sit krav på Sydorkney-øerne gennem British Antarctic Territory og Argentina gennem Argentinsk Antarktis (spansk: Antártida Argentina).

Øgruppens totale landareal er på 620 km².

Historie
Sydorkney-øerne blev opdaget i 1821 af to sælfangere, Nathaniel Brown Palmer og George Powell. Øgruppen blev oprindeligt navngivet Powell's Group og hovedøen blev navngivet Coronation island (Kroningsøen), eftersom øgruppen blev opdaget i året for kroningen af kong Georg IV (kronet 19. juli 1821).

I 1823 besøgte James Weddell øgruppen og gav den sit nutidige navn efter den skotske øgruppe Orkneyøerne. Desuden omdøbte han nogen af de andre øer. Sydorkney-øerne ligger næsten på samme breddegrad syd som Orkneyøerne ligger nord, henholdsvis 60°S vs 59°N.

Den første ekspedition til øgruppen blev udført af William Speirs Bruce i 1903. Ekspeditionen overvintrede på Laurie Island. Bruce omgjorde nogle af Weddells navneændringer og etablerede en meteorologisk station. Den meteorologiske station blev overdraget til argentinske meteorologer, da Bruce og hans mænd drog fra øgruppen i 1904. Den meteorologiske station er fortsat i drift (2007) og er dermed den ældste forskningsstation i kontinuerlig drift i Antarktis.

I 1908 erklærede Storbritannien suverænitet over alt antarktisk territorium syd for deres koloni Falklandsøerne, blandt andet Sydorkney-øerne.

Forskningsstationer
De to stater, der gør krav på øgruppen, har en forskningsstation hver:
  Orcadas (siden 1904)
  Signy Research Station (siden 1947)

Øgrupper i Antarktis
Fiesta (Carlito-album)

Fiesta er det tredje studiealbum fra den dansk-svenske bubblegum dance-musiker Jonny Jakobsen. Albummet blev udgivet under hans pseudonym Carlito den 12. juli 2006.

Albummet har et satirisk etnisk tema, der blander elementer fra mexikansk mariachi med eurodance.

Spor 
 "Carlito (¿Who's That Boy?)" – 3:16
 "Taco Boy" – 3:05
 "Poco Loco" – 3:22
 "Casa De Carlito" – 3:36
 "El Camino" – 3:51
 "Adios Amigo" – 3:24
 "Alarma Caramba!" – 3:07
 "I Like It" – 3:06
 "Vacaciones" – 3:25
 "My Salsa" – 3:04
 "Manana" – 2:53
 "Fiesta Night" – 3:04

The Ultimate Collection 
Den 15. november 2006 blev der udgivet en speciel CD-DVD-kombination af albummet med titlen The Ultimate Collection. den blev udelukkende udgivet i Japan. DVD'en indeholder musikvideoer til numrene "Poco Loco" og "Go Go Carlito", to TV-spots og en animeret film i fire dele kaldet Carlito The Movie.

CD'en indeholder følgende bonustracks:
 "Christmas Fiesta" – 3:35 	
 "Carlito (¿Who's That Boy?)" (Christmas Mix) – 3:18 	
 "Carlito (¿Who's That Boy?)" (F. Factory Latin Mix) – 7:19 	
 "Carlito (¿Who's That Boy?)" (F. Factory Trance Mix) – 6:50 	
 "Carlito (¿Who's That Boy?)" (Eurobeat Mix) – 4:28 	
 "Carlito (¿Who's That Boy?)" ("HBS" Mix) – 4:09 	
 "Carlito (¿Who's That Boy?)" (Myxx-Up Future Latin Mix) – 4:03 	
 "Carlito (¿Who's That Boy?)" (Karaoke Version) – 3:18

Referencer

Eksterne henvisninger 
 Carlito på Bubblegum Dancer 
 Officiel Carlito-hjemmeside 

Jonny Jakobsen-album
Album fra 2006
Max Kruse

Maximilian "Max" Kruse (født 19. marts 1988) er en tysk fodboldspiller, der spiller som Angriber for Werder Bremen. I en kamp imod FC Ingolstadt 04 scorede Kruse 4 mål i en kamp som endte 2-4 til Werder Bremen.

Eksterne henvisninger 

 Max Kruse på tysk

Fodboldspillere fra Tyskland
Verdensmestre i fodbold
Fodboldspillere ved sommer-OL 2020
Deltagere for Tyskland ved sommer-OL 2020
Srilankansk plettet dværghjort

Den srilankanske plettede dværghjort (latin: Moschiola meminna) er et lille drøvtyggende dyr af dværghjorte-familien (Tragulidae), der lever i Sri Lanka. Det latinske navn har tidligere refereret til hele Moschiola-slægten, men nu om stunder skelner man mellem den, Moschiola indica (der lever i Indien) og Moschiola kathygre (der lever i Sri Lanka). Den srilankanske plettede dværghjort lever i tørre områder, mens Moschiola kathygre lever i fugtige områder af Sri Lanka.

Såvel hovedhøjde som kropslængde er 55-60 cm på denne dværghjort. Dens pels er støvet-brun med tre-fire striber langs siderne af kroppen i form af prikker.

Hjorte
Spil noget vi kender

Spil noget vi kender er det første opsamlingsalbum fra den danske rockgruppe Magtens Korridorer. Albummet udkom i 2012 og indeholder sange fra gruppens foregående albums samt de to nye sange "På Vej", der blev sunget sammen med Sys Bjerre, og "Eventyr For Drømmere" hvor Tv·2 medvirkede.

Trackliste 
 "Picnic (På Kastellet)"
 "Sara Har"
 "Milan Allé"
 "Snot Og Ild"
 "Nordhavn Station"
 "Lorteparforhold"
 "Drømmer"
 "Imperiet Falder"
 "Engle"
 "Pandora"
 "En Sidste Chance Til"
 "Kom & Mærk"
 "På Vej" featuring Sys Bjerre
 "Eventyr For Drømmere" featuring Tv·2
 "Militskvinder"
 "Hestevise"

Referencer

Eksterne henvisninger 
 

Opsamlingsalbum fra 2012
Magtens Korridorer-album
Øjeblikkets mester

Øjeblikkets mester er et studiealbum fra den danske sanger og musiker Sebastian. Det blev udgivet i 24. oktober 2011 og var det første studiealbum fra kunstneren siden 1991.

Til albummet hørte også en DVD kaldet Lige Et Øjeblik... Glimt Fra Indspilningen Af Øjeblikkets Mester, der indeholdt klip fra optagelserne.
Udover Sebastian selv medvirkede en række forskellige musikere med indspilningen heriblandt: Michael Friis, Gustaf Ljunggren, Klaus Menzer, Morten Kærså, Øyvind Ougaard, Karoline Munksnæs, Kira Skov, Randi Laubek, Sara Grabow (hans datter) og Nils Henriksen. Sangen "Luftkasteller" blev sunget sammen med Sys Bjerre.

Musikmagasinet GAFFA gav albummet fem ud af seks sterner. Albummet modtog prisen for "Årets Danske Voxpopudgivelse" ved Danish Music Awards i 2012.

Spor 
 "De Vilde Og De Værste" - 3:34
 "Dejligt Indeni" - 4:18
 "De Sammenbundne To" - 4:39
 "Jesper Balle" - 3:55
 "Blå Måne" - 3:40
 "Øjeblikkets Mester" - 4:37
 "Nyt Lys I Mørket" - 4:31
 "Luftkasteller" featuring Sys Bjerre - 3:25
 "Fred I Hjertet"" - 5:22
 "Pludselig" - 4:06
Bonus Track
 "Sangen Om Den Lille Vind (Live)" - 4:11

Referencer 

Album fra 2011
Sebastian-album
Indianermynte

Indianermynte (Agastache foeniculum) er en flerårig plante i Anisisop-slægten. Planten er hjemmehørende i en stor dele af det nordlige Centralamerika og Nordamerika, især i de store prærier, og kan også findes i dele af Canada. Planten er tolerant over for tørke, og tiltrækker kolibrier og sommerfugle, som gør den til et attraktivt valg for gartnere.  

Indianermynten er i samme familie som isop, men de er ikke nært forbundet. Isop (Hyssopus) er en slægt af omkring 10-12 arter af urteagtige eller halv-træagtige planter, som kommer fra det østlige Middelhavn til Centralasien.

Den vokser til at blive imellem 0,61 m til 1,2 m høj og 0,1-0,3 m bred. Bladene har en oval, tandet form med en hvid nuance nedenunder, mens blomsterne sidder i en hvirvel. Planten blomstrer fra juni til september, hvor den har lyse lavendelblomster, der bliver mere farverige nær spidsen. Blomsterne producerer ikke nogen duft. 

Indianermynten blev anvendt medicinsk af indianerne imod hoste, feber, sår og diarré. De bløde anis-duftende blade anvendes som et krydderi, som te, og kan smuldres i salat.

Referencer

Læbeblomst-familien
Fredensbro

Fredensbro er en dæmning, oprindeligt en bro, der forbinder Fredensgade på Nørrebro med Sølvgade i Indre By i København. Som sådan er den en del af vejforløbet, der forbinder Helsingørmotorvejen med Søgaderne og Indre By og er derfor navnlig i myldretiden tæt trafikeret.

Fredensbro deler Sortedams Sø i to. Langs de to halvdele ligger der gangstier nedenfor dæmningen. På Nørrebrosiden er der desuden en viadukt under dæmningen, så fodgængere og cyklister uhindret kan komme mellem de to halvdele af Sortedam Dossering, der ligger langs med Sortedams Sø, men som også adskilles af dæmningen. Oppe på selve dæmningen er der anlagt fortove, cykelstier, vejbaner og busbaner.

Historie 
Broens navn er afledt af Fredensgade, der oprindeligt blev navngivet Fredensvej omkring 1872, men som fik sit nuværende navn i 1877. Dengang var den en blind sidevej, hvor der som navnet siger var fred og ro. Det ændrede sig dog i 1878 med anlæggelsen af Fredensbro, der i første omgang var en tre meter bred træbro til fodgængere. I slutningen af 1880'erne erstattedes den af en dæmning med en bro på midten, så den også kunne benyttes af kørende færdsel. Det var Sølvgadens Sporvejsselskab, der stod for nyanlægget i forbindelse med åbningen af deres hestesporvognslinje ad Sølvgade og Tagensvej i 1889. Broen på midten skyldtes hensynet til den daværende sejlads på Søerne mellem Østerbrogade og Gyldenløvesgade.

Hestesporvognene blev afløst af elektriske sporvogne i 1905, der fortsatte med at betjene broen frem til 1968, hvor de blev erstattet af busser. Indimellem havde der også kørt trolleybusser fra 1938 til 1963. I 1976-1977 ombyggedes Fredensbro til en dæmning med motorgadestandard som en udløber af motorvejsprojektet Søringen, der dog var blevet opgivet et par år i forvejen. I 2013-2014 ombyggedes Fredensbro på ny, nu med busbaner på midten som en del af den nye bus rapid transit Den kvikke vej mellem Nørreport Station og Ryparken Station.

Kilder 
 Storbyens Stednavne, s. 88, af Bent Jørgensen. Gyldendal, 1999. 
 Veolia 6327 på Fredensbro, København , Myldretid.dk, 7. december 2007.

Eksterne henvisninger 

Broer i København
Etableret i 1878
Indre By (København)
Nørrebro
Overstatslig organisation

En overstatslig organisation er en international organisation, hvis medlemmer er stater.  Den kan bygge på mellemstatsligt samarbejde mellem suveræne stater, men også omfatte myndigheder, som kan træffe bindende beslutninger for medlemslandene på områder, hvor staterne har afgivet suverænitet i et omfang, der normalt vil fremgå af traktaten.

FN er et eksempel på en overstatslig organisation, som hovedsagelig bygger på mellemstatsligt samarbejde. EU er et eksempel på en overstatslig organisation, som siden vedtagelsen af Lissabontraktaten hovedsagelig har bygget på overstatsligt samarbejde. Dette har på en række områder udviklet sig fra det mellemstatslige til det overstatslige niveau og omfatter også beslutninger, som gælder direkte for borgerne i medlemslandene.
"Det betyder med andre ord, at en dansk borger kan påberåbe sig nogle juridiske rettigheder, som ikke er vedtaget i Folketinget men i EU." 

Det oprindeligt engelske udtryk "supranational" bruges af og til på dansk synonymt med overnational.

Noter

Eksterne links 
UN.dk:om FN
Fakta om EU:Hvad er forskellen på mellemstatsligt og overstatsligt samarbejde?  
Internationale organisationer
FN
EU
Auvær

Auvær er en ubeboet øgruppe i Tromsø kommune i Troms og Finnmark. Øgruppen ligger nordvest for Kvaløya. De største øer i øgruppe er Purkholmen og Kvannholmen.

Auvær er beskyttet som naturreservat. Mellem 1. april og 31. juli er det forbudt at gå i land på øerne Store Runda og Matskjeret, og at færdes nærmere end 100 meter fra rederne for skarvene der.

Eksterne henvisninger 
Bent Svinnungs padleside om Auvær
Lovdata: Verneforskrift for Auvær naturreservat
Kattfjord-Nytt: Trollet i Auvær 

Øer i Troms og Finnmark
Tromsø
Naturreservater i Norge
Etableret i 2004
Perspektivet Museum

Perspektivet Museum er en stiftelse i Tromsø, Norge, der blev grundlagt i 1996.  Den blev oprettet i 1996 med det formål at formidle og udvikle viden som basis for forståelse for sammenhæng i tilværelsen, skabe tolerance for kulturel mangfoldighed og bidrage med alternative perspektiver på kultur og samfund. Udstillingerne inkluderer skiftende udstillinger af kunstnere. I 2004 åbnede man et bymuseum Storgata 95, med genstande fra Tromsø og omegn fra 1950'erne og frem, heriblandt en stor samling af fotografier.

Museet har til huse i en patriciervilla.

Eksterne henvisninger 
 
 Perspektivet Museum 
Perspektivet Museums fotoarkiv på Flickr

Museer i Tromsø
Museer etableret i 1996
SpareBank 1 Nord-Norge

SpareBank 1 Nord-Norge, forkortet SNN, er et bankkoncern med hovedkontor i Storgata i Tromsø. Den er en del af SpareBank 1-alliansen. SpareBank 1 Nord-Norge har i dag filialer bankkontorer, og er repræsenteret i de fleste kommuner i Nord-Norge, samt på Svalbard og i Murmansk. Bankkoncernen har 270.000 personkunder og 33.000 virksomhedskunder.

SNN havde i 2015 en forvaltningskapital på 83,6 mia. NOK og over 891 årsværk.

Historie 

Tromsø Sparebank blev etableret som Nord-Norges første sparebank i 1836. I årene som fulgte blev der også oprettet sparebanker i Ibestad (1843), Vadsø (1853), Bodø (1857), Alstadhaug og Vaagen (1859). Senere blev der også grundlagt banker på Trondenæs, i Målselv og på Skjervøy. På 1960'erne og senere blev omkring 40 sparebanker i Nord-Norge slået sammen til det som nu heder SpareBank 1 Nord-Norge.

Tromsø Sparebank fusionerede i perioden 1963-1984 med ti sparebanker i Troms og Finnmark. Tromsøsundets Sparebank etablerede i 1980 Sparebanken Nord sammen med 13 andre sparebanker i Troms og Finnmark. Alstadhaug Sparebank, Bodø Sparebank og Vaagan Sparebank og 11 sparebanker i Nordland fusionerede og etablerede i 1985 Sparebanken Nordland. I 1988 blev Sparebanken Nord-Norge oprettet som en sammenslåning af Tromsø Sparebank og Sparebanken Nord. I 1995 indgikk denne banken i SpareBank 1-alliansen. Senere blev Nordkapp Sparebank (1991) og Sparebanken Nordland (1992) en del af koncernen.

SNNs datterselskaber 
 EiendomsMegler 1 Nord-Norge ejendomsmægler med afdelinger i Tromsø, Alta, Hammerfest og Bodø. Selskabet er del af kæden EiendomsMegler 1 og havde i 2006 23 ansatte.
 SpareBank 1 Finans Nord-Norge leasing og salgspantfinansiering i Nord-Norge.
 SpareBank 1 Nord-Norge Securities er et almen aktieselskab inden for børs- og værdipapirhandel der SNN er majoritetsaktionær.
 SpareBank 1 Nord-Norge Invest er investeringsselskab som tidligere hed AS Fiskerikreditt.
 Eiendomsdrift virksomhed inden for ejendomsforvaltning

Ledelse 
Jan-Frode Janson har vært koncernchef siden januar 2013.
Hans Olav Karde var administrerende direktør fra 1989 til 2013

Referencer

Litteratur 
 Oddvar Svendsen SpareBank 1 Nord-Norges historie Lokalbank og samfunnsak Orkana forlag 2014 
 Ketil Zachariassen SpareBank1 Nord-Norges historie 1989-2014 Oppdrag Nord-Norge, 2014 Orkana forlag 2014

Eksterne henvisninger 
 www.snn.no bankens hjemmeside

Banker fra Norge
Tromsø
Etableret i 1836